Συντεταγμένες: 41°0′18.18″N 39°43′35.65″E﻿ / ﻿41.0050500°N 39.7265694°E﻿ / 41.0050500; 39.7265694

Το **Μουσείο της Τραπεζούντας** (τουρκικά: *Trabzon Müzesi*), γνωστό και ως **Μέγαρο Κωστάκη** (*Kostaki Konağı*), είναι ιστορικό σπίτι μουσείο με αρχαιολογικές και εθνογραφικές εκθέσεις, που βρίσκεται στην Τραπεζούντα της Τουρκίας.

Ιστορία
-------

Το αρχοντικό χτίστηκε στις αρχές του 1900 ως ιδιωτική κατοικία του Κωστάκη Θεοφύλακτου, διακεκριμένου τραπεζίτη ελληνικής καταγωγής.  Είναι γνωστό ότι ο αρχιτέκτονας ήταν ιταλικής καταγωγής και πολλά υλικά που χρησιμοποιήθηκαν στο κτήριο μεταφέρθηκαν από την Ιταλία. Ωστόσο, το όνομα του αρχιτέκτονα είναι άγνωστο. 

Καθώς ο Θεοφύλακτος χρεοκόπησε το 1917, όλες οι περιουσίες του κατασχέθηκαν, ανάμεσά τους και η έπαυλή του. Το κτήριο αποκτήθηκε από την οικογένεια Νεμλίογλου. 

Κατά τη διάρκεια του Τουρκικού Πολέμου της Ανεξαρτησίας (1919-1923), η έπαυλη χρησιμοποιήθηκε ως αρχηγείο του στρατού στην περιοχή. Το 1924 ετοιμάστηκε για την πρώτη επίσκεψη του Μουσταφά Κεμάλ, ιδρυτή της Τουρκικής Δημοκρατίας, στην Τραπεζούντα. Μεταξύ 15 και 17 Σεπτεμβρίου, αυτός και η Πρώτη Κυρία Λατίφε έμειναν στην έπαυλη. 

Το 1927, το κτήριο εθνικοποιήθηκε από τον Κυβερνήτη της Τραπεζούντας Αλί Γκαλίπ Μπέη και λειτούργησε ως το 1931 ως το σπίτι του Κυβερνήτη. Μεταξύ 1931 και 1937 χρησιμοποιήθηκε ως γραφείο επιθεωρητή.  Το Μέγαρο Κωστάκη δόθηκε το 1937 στο Υπουργείο Εθνικής Παιδείας και χρησιμοποιήθηκε για πενήντα χρόνια ως επαγγελματικό λύκειο θηλέων. Τελικά το 1987 το κτήριο παραδόθηκε στο Υπουργείο Πολιτισμού και Τουρισμού, για να μετατραπεί σε μουσείο.

Μουσείο
-------

Το κτήριο, το οποίο είναι ένα από τα εξαιρετικά δείγματα της αρχιτεκτονικής στην Τουρκία, ανακαινίστηκε μεταξύ 1988 και 2001. Στις 22 Απριλίου 2001 άνοιξε στο κοινό ως Μουσείο της Τραπεζούντας. Στα εκθέματα του μουσείου βρίσκονται συνολικά 3.651 αντικείμενα. 

Το κτήριο διαθέτει τρία επίπεδα εκτός από υπόγειο. Το υπόγειο περιλαμβάνει αρχαιολογικά έργα, ενώ ο πρώτος όροφος είναι το τμήμα εθνογραφικών συλλογών. Στο ισόγειο εκτίθενται αντικείμενα, που ανήκουν στην αρχιτεκτονική και την ιστορία του αρχοντικού. Η σοφίτα προορίζεται για τη διοίκηση. 

### Αρχαιολογικό τμήμα

Στην ενότητα αυτή εκτίθενται παλιά νομίσματα και μεγάλη γκάμα αντικειμένων, ανάμεσά τους από μάρμαρο, βασάλτη, κεραμική, μέταλλο και γυαλί από την Εποχή του Χαλκού (3300–1200 π.Χ.), την Κλασική περίοδο (480–323 π.Χ.), την Ελληνιστική (323- 146 π.Χ.), Ρωμαϊκή και Βυζαντινή περίοδος. 

### Σχετικά με το Μέγαρο

Το ισόγειο είναι έτοιμο να δείξει την αρχιτεκτονική του κτηρίου και την ιστορία του αρχοντικού με χρονολογική σειρά.  Οι τοίχοι όλων των δωματίων είναι διακοσμημένοι με σχεδόν μπαρόκ χειροποίητα σκαλιστά διακοσμητικά έργα. 

### Εθνογραφικό τμήμα

Σε αυτήν την ενότητα εμφανίζονται στοιχεία, που είναι χαρακτηριστικά για την περιοχή. Επίσης εκτίθενται ισλαμικά έργα και αντικείμενα της οθωμανικής περιόδου (1299-1923).

Εικόνες
-------

* Trabzon Museum FrontΠρόσοψη Μουσείου Τραπεζούντας
* Trabzon Museum Front decoration of stairsΜουσείο Τραπεζούντας: Μπροστινή διακόσμηση σκαλοπατιών
* Trabzon Museum SalonΣαλόνι Μουσείου Τραπεζούντας
* Trabzon Museum Dining roomΜουσείο Τραπεζούντας: Τραπεζαρία
* Trabzon Museum CeilingΟροφή Μουσείου Τραπεζούντας
* Trabzon Museum Glass panelΓυάλινο πάνελ του Μουσείου Τραπεζούντας
* Trabzon Museum Glass panelΓυάλινο πάνελ του Μουσείου Τραπεζούντας
* Trabzon Museum Glass panelΓυάλινο πάνελ του Μουσείου Τραπεζούντας
* Trabzon Museum Mosque doorΠόρτα τζαμιού Μουσείου Τραπεζούντας
* Trabzon Museum Detail of mihrabΜουσείο της Τραπεζούντας: Λεπτομέρεια του μιχράμπ
* Trabzon Museum Religious objectsΜουσείο Τραπεζούντας: Θρησκευτικά αντικείμενα
* Trabzon Museum Cut shellΜουσείο Τραπεζούντα:ς Κομμένο κοχύλι
* Trabzon Museum Hermes statueΆγαλμα του Μουσείου της Τραπεζούντας: Άγαλμα του Ερμή
* Trabzon Museum Hermes statueΆγαλμα του Ερμή στο Μουσείο της Τραπεζούντας

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο της Τραπεζούντας** |

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. 1 2  «Müzeler-Trabzon Müzesi (Eski Kız Meslek Lisesi)» (στα Τουρκικά). trabzon.org. Αρχειοθετήθηκε από το πρωτότυπο στις 20 Ιουνίου 2010. Ανακτήθηκε στις 23 Δεκεμβρίου 2010.
3. 1 2 3 4 5 6 7 8 9 10  «Trabzon Müze Müdürlüğü» (στα Τουρκικά). Kültür ve Turizm Bakanlığı. Ανακτήθηκε στις 23 Δεκεμβρίου 2010.
4. ↑  «Trabzon'un Abidevi Eserlerinden Kostaki Köşkü - Trabzon Müzesi (Kostaki Konağı)» (στα Τουρκικά). Kara Lahana. Αρχειοθετήθηκε από το πρωτότυπο στις 18 Δεκεμβρίου 2010. Ανακτήθηκε στις 23 Δεκεμβρίου 2010.

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Τουρκία
 |

 |